Tisu tulang

Tisu tulang atau tisu beros () merupakan tisu penghubung struktur dan penyokong utama dalam tubuh badan. Tisu tulang membentuk bahagian tegar organ tulang yang membentuk [[sistem rangka].

Pembentukan
Tisu tulang merupakan tisu penghubung bermineral yang terbentuk daripada sel-sel yang dopanggil osteoblas yang mengendapkan sematriks kolagen Jenis I dan juga merembeskan kalsium, magnesium, dan ion fosfat yang akhirnya bergabung secara kimia di dalam matriks kolegen itu menjadi suatu mineral hablur yang dipanggil mineral tulang dalam bentuk hidroksiapatit. Gabungan mineral keras dengan kolagen lentur menjadikan tulang lebih keras dan lebih kuat daripada rawan tanpa menjadi getas. Tulang pejal terdiri daripada suatu struktur berulang-ulang yang dipanggil sistem Havers, atau osteon, iaitu unit anatomi dan fungsi utama. Setiap osteon mempunyai lapis-lapisan sepusat dengan matriks bermineral yang dipanggil lamela sepusat yang diendapkan di sekitar suatu liang pusat yang juga dikenali sebagai liang Havers yang mengandungi bekalan tulang dan saraf.


Jenis
Terdapat dua jenis tisu tulang, iaitu padat dan mampung. Tisu padat bersinonim dengan tulang korteks, sementara tisu mampung pula dengan tulang kanselus dan trabekular. Tulang padat membentuk luaran yang teramat keras sementara tulang mampung membentuk dalamannya yang geronggang. Tisu-tisu tersebut adalah seiras dari segi biologi; bezanya adalah susunan mikrostrukturnya.

Fungsi
Tisu tulang melakukan pelbagai fungsi, termasuk:

Secara langsung:
Menyokong otot, organ, dan tisu lembut.
Daya umpil dan pergerakan.
Melindungi organ vital, cth. jantung. (Perhatian: bukan semua organ vital dilindungi oleh tulang, cth. usus.)
Menyimpan kalsium fosfat.

Secara tidak langsung:
Hemopoiesis - pembentukan sel darah oleh sumsum tulang yang tertabur di dalam tulung mampung.

Tisu tulang vs tulang
Tisu tulang itu berbeza dengan tulang itu sendiri, iaitu tulang merupakan organ yang diperbuat daripada tisu tulang di samping sumsum, salur darah, epitelium dan saraf, sementara tisu tulang hanya memaksudkan matriks mineral yang membentuk bahagian tulang yang tegar.

Lihat juga
 Periosteum
 Penyembuhan tulang
 Osteosit
 Osteoblas
 Osteoklas
 Sumsum tulang merah
 Hidroksilapatit

Sumber
 Henry Gray: Anatomy of the human body (Bartleby.com; Great Books Online)
 Eldra P. Solomon - Richard R. Schmidt - Peter J. Adragna : Human anatomy & physiology ed. 2nd 1990 (Sunders College Publishing, Philadelphia) ISBN 0-03-011914-6

Category:Sisten rangka
Category:Tisu penghubung